Termika

Termika alebo tepelná fyzika alebo termálna fyzika je fyzikálna oblasť, ktorá sa zaoberá štúdiom vlastností látok a ich zmien súvisiacich s teplotou. Termika sa tiež označuje ako náuka o teple, alebo tiež ako termofyzika.

Molekulový pohyb
Makroskopicky: tepelný stav látky, ktorý je nazývaný teplota má úzku súvislosť s pohybom základných stavebných  častíc látky – (molekúl, atómov a pod.). Tento pohyb sa označuje ako molekulový pohyb. Vzhľadom na to, že molekulový pohyb sa výrazne prejavuje pri zmenách teploty látky sa často označuje aj ako tepelný pohyb.

Molekulový pohyb je pokladaný za samostatný druh fyzikálneho pohybu, ktorého základnou vlastnosťou, ktorou sa líši od klasického mechanického pohybu je:
 pohybu sa zúčastňuje veľké množstvo častíc
 pohyb je neustály (nepretržitý) a neusporiadaný (chaotický)
Ide o rádovo zložitejší druh pohybu, ako je mechanický pohyb. Pre popísanie tohoto pohybu sa využívajú metódy štatistickej fyziky.

Rozdelenie termiky
 Termometria – Zaoberá sa meraním teploty a s tým súvisiacimi meracími metódami.
 Kalorimetria – Zaoberá sa určovaním tepelného obsahu (tepla) látok z makroskopického hľadiska.
 Kinetická teória látok – Zaoberá sa vzťahom medzi štruktúrou látky na molekulárnej úrovni a jej tepelným správaním. Kinetická teória je založená na znalostiach molekulovej fyziky. Vzhľadom na to že sa pohybuje veľké množstvo častíc látky sa často používa teória pravdepodobnosti a matematická štatistika.
 Termodynamika – Zaoberá sa zákonitosťami, ktorým podlieha premena tepelnej energie na iné druhy energií (a naopak).
 Šírenie tepla – Zaoberá sa spôsobom, ktorým sa teplo šíri prostredím.

Meteorológia
V meteorológii sa pojem termika používa pre označenie stúpajúcej masy ohriateho vzduchu.

Súvisice články
 Teplota
 Teplo

Iné projekty 

 
Fyzika